**Pályázati felhívás az EFOP-1.4.3-16 pályázat keretében fejlesztett**

**Biztos Kezdet Gyerekházak befogadására és költségvetési támogatására**

**2023. március 13.**

A **Belügyminisztérium** (a továbbiakban: **„BM”**)a támogató szolgáltatás és a közösségi ellátások finanszírozásának rendjéről szóló 191/2008. (VII. 30.) Korm. rendelet (a továbbiakban: „**Tkr.**”) 4. § (2) bekezdése c) pontja alapján **meghívásos pályázatot** hirdet a „**Biztos Kezdet Gyerekházak befogadására és költségvetési támogatására**”(a továbbiakban: **„Pályázati felhívás”**), összhangban

* Magyarország 2023. évi központi költségvetéséről szóló 2022. évi XXV. törvény;
* az államháztartásról szóló 2011. évi CXCV. törvény (a továbbiakban: „**Áht**.”);
* az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: „**Ávr.**”);
* a Tkr. és
* a fejezeti kezelésű előirányzatok felhasználásának rendjéről szóló 13/2020. (V. 5.) BM rendelet (a továbbiakban: „**BM rendelet**”)
* az egyes társadalmi felzárkózási programok támogatásáról szóló 1900/2021. (XII.14.) Korm. határozat

vonatkozó rendelkezéseivel.

A Pályázati felhívást a Tkr. 4. § (1) bekezdése alapján a BM jogosult kiírni, amelyet a Belügyminisztérium Szervezeti és Működési Szabályzatáról szóló 12/2022. (VI. 28.) BM utasítás 6. függelék 24. pontja B) 97. alpontja (a továbbiakban: „**BM SZMSZ**”), valamint a fejezeti és központi kezelésű előirányzatok felhasználásának rendjéről szóló 8/2015. (V.29.) BM utasítás (a továbbiakban: „**BM utasítás**”) 1. mellékletének 11. pontjában foglaltak alapján a BM Gondoskodáspolitikáért Felelős Államtitkára hagy jóvá.

A BM a pályázati eljárás lefolytatásával – összhangban az Áht. 6/B. § (3) bekezdésével és a Tkr. 1. § (5) bekezdésével – a **Társadalmi Esélyteremtési Főigazgatóságot** (a továbbiakban: „**Főigazgatóság**”), mint kezelő szervet bízza meg.

**I.**

**ÁLTALÁNOS RÉSZ**

1. **A pályázati felhívás célja:**

A **2022. május 30-án kiírt meghívásos pályázaton nyertes és befogadott** „**Felzárkózó települések” programban résztvevő településeken EFOP-1.4.3-16 pályázat keretében fejlesztett Biztos Kezdet Gyerekház szolgáltatást működtetők** és az **EFOP-1.4.3-16 pályázat keretében fejlesztett, az európai uniós programot 2023-ban záró** **Biztos Kezdet** **Gyerekházakat** működtetőfenntartók befogadása az ellátórendszerbe, továbbá a befogadott fenntartók (a továbbiakban együttesen: **„Fenntartó”)** működéséhez pénzügyi forrás biztosítása vissza nem térítendő támogatás keretében.

1. **A rendelkezésre álló keretösszeg**

A benyújtott pályázatok (a továbbiakban: „**Pályázat**”) támogatására rendelkezésre álló keretösszeg a 2023. január 1. és 2023. december 31. közötti időszakra vonatkozóan **286 094 040 Ft, azaz kettőszáznyolcvanhatmillió-kilencvennégyezer-negyven forint,** melynek forrását Magyarország 2023. évi központi költségvetéséről szóló 2022. évi XXV. törvény 1. melléklet XIV. Belügyminisztérium fejezet, 20. fejezeti kezelésű előirányzatok cím, 5. Társadalmi felzárkózást segítő programok 8. Biztos Kezdet Gyerekházak jogcímcsoport fejezeti kezelésű előirányzat (ÁHT azonosító: 380106) biztosítja.

1. **A Pályázaton elnyerhető támogatás összege**

APályázaton elnyerhető támogatás összege **a 2023. január 1 – 2023. december 31. közötti időszakra vonatkozóan 9 228 840 Ft/Biztos Kezdet Gyerekház/év** (a továbbiakban: „**Támogatás**”).

A 2024. és a 2025. évre vonatkozó éves keretösszeget a tárgyévi költségvetési törvény határozza majd meg, mely a Főigazgatóság és a nyertes Pályázó között létrejövő éves finanszírozási szerződésben kerül megállapításra.

Amennyiben a Pályázat alapján a Fenntartó Támogatásban részesül, akkor nem egész éves befogadás esetén a működési támogatás arányosan csökkentett összegben, a befogadott időszak hónapjainak száma alapján kerül megállapításra.

A Támogatás intenzitása: 100%. A Pályázat benyújtásához saját forrás nem szükséges.

A Támogatás formája: vissza nem térítendő költségvetési támogatás.

1. **Pályázat benyújtására jogosultak köre**

A pályázat benyújtására az a Tkr. 1. § (2) bekezdés a) pontja szerinti, Biztos Kezdet Gyerekház szolgáltatást működtető Fenntartó (a továbbiakban: „**Fenntartó**” vagy „**Pályázó**”) jogosult, aki:

* Rendelkezik a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásába (a továbbiakban: „**Sznyr**.”) hatályos bejegyzéssel;
* Az EFOP-1.4.3-16 program keretében indított és 2023. év folyamán a programot befejezett Biztos Kezdet Gyerekház Fenntartói;
* Azok a „Felzárkózó települések” programban résztvevő településeken az EFOP-1.4.3-16 pályázat keretében fejlesztett Biztos Kezdet Gyerekházak, amelyek a 2022. május 30-án a 2022. évre történő költségvetési támogatására kiírt pályázaton nyertek és amelyek esetében a finanszírozási szerződés létrejötte után elállás nem történt.
* Nem nyújthat be pályázatot az a Fenntartó, aki esetében korábban az EFOP-1.4.3-16 támogatás igénylés vonatkozásában a finanszírozási szerződéstől elállás történt, vagy nem élt a 2022. évi pályázási lehetőséggel.
* Megfelel a Slachta Margit Nemzeti Szociálpolitikai Intézet által működtetett Elektronikus Pályázatkezelő és Szerződésmenedzsment Rendszerben (a továbbiakban: PKR) megjelentetett pályázati felhívásban foglalt feltételeknek.
* Pályázatot nyújthatnak be továbbá azon Fenntartók, akik jelen pályázat keretében érintett Biztos Kezdet Gyerekház fenntartását teljes körűen átveszik, és azt az EFOP fejlesztés megvalósításában érintett Irányító Hatóság is engedélyezte.
* Amennyiben egy Fenntartónak több Biztos Kezdet Gyerekház szolgáltatást nyújtó engedélyese van, úgy külön Pályázatot kell benyújtania.

**Pályázható települések köre**

|  |  |  |
| --- | --- | --- |
| **Sorszám** | **Település** | **Támogatható időszak kezdete** |
| 1. | Baks | 2023. január 1. |
| 2. | Farkaslyuk | 2023. január 1. |
| 3. | Forró | 2023. január 1. |
| 4. | Gyulaj | 2023. november 1. |
| 5. | Gyüre | 2023. január 1. |
| 6. | Hajdúszovát | 2023. január 1. |
| 7. | Hangony | 2023. szeptember 1. |
| 8. | Hernádkak | 2023. augusztus 1. |
| 9. | Hodász | 2023. január 1. |
| 10. | Ilk | 2023. január 1. |
| 11. | Kálló | 2023. január 1. |
| 12. | Kántorjánosi | 2023. január 1. |
| 13. | Karancsság | 2023. január 1. |
| 14. | Kerecsend | 2023. január 1. |
| 15. | Kömlő | 2023. január 1. |
| 16. | Kötegyán | 2023. október 01. |
| 17. | Mezőgyán | 2023. október 01. |
| 18. | Novajidrány | 2023. január 1. |
| 19. | Ónod | 2023. január 1. |
| 20. | Petneháza | 2023. december 01. |
| 21. | Sajókaza | 2023. január 1. |
| 22. | Sarkadkeresztúr | 2023. október 01. |
| 23. | Sárkeresztúr | 2023. január 1. |
| 24. | Szendrőlád | 2023. január 1. |
| 25. | Taktaharkány | 2023. október 01. |
| 26. | Tarnazsadány | 2023. január 1. |
| 27. | Tarpa | 2023. január 1. |
| 28. | Tiszabecs | 2023. január 1. |
| 29. | Tiszabő | 2023. január 1. |
| 30. | Tiszabura | 2023. január 1. |
| 31. | Tiszadob | 2023. január 1. |
| 32. | Újléta | 2023. január 1. |

1. **Finanszírozási időszak**

Jelen Pályázat finanszírozási időszaka a **2023. január 01. napjától 2025. december 31.** napjáig tartó időszak. A nyertes Pályázóval a Főigazgatóság évente finanszírozási szerződést köt, amelynek finanszírozási időszaka a tárgyév január 01. napjától december 31. napjáig tart.

Amennyiben az Emberi Erőforrás Operatív Program engedélyezett hosszabbítás miatt a tervezetthez képest tovább biztosít támogatást, a Fenntartó erre az időszakra nem tarthat igényt hazai finanszírozásra, továbbá az Emberi Erőforrás Operatív Program módosított (meghosszabbított) befejezésének időpontját be kell jelentenie a Főigazgatóság felé 8 napon belül.

Amennyiben a program zárása a töredék hónapra esik, abban az esetben a következő hónap 1. napjától igényelheti a támogatást részarányosan.

1. **A Pályázatok benyújtásának módja**

A Pályázatot a Fenntartónak kell benyújtania elektronikus úton az PKR útján az ott rögzítetteknek és a Pályázati Útmutatóban foglaltaknak megfelelően.

1. **A Pályázatok benyújtásához szükséges adatok, dokumentumok**

A PKR felület kitöltése mellett az alábbi dokumentumokat szükséges felrögzíteni a Fenntartónak:

* **Összeférhetetlenségi nyilatkozat és érintettségről szóló közzétételi kérelem** (cégszerű aláírással ellátva szkennelt formátumban);
* Az előző évről készített **szakmai, működési és pénzügyi beszámoló**;
* A Fenntartónak a pályázni kívánt területre vonatkozó, a pályázat benyújtásakor hatályos szakmai szabályozásnak megfelelő módon elkészített **szakmai programja**;
* A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013. (X. 24) Korm. rendelet alapján az Sznyr-be történő **bejegyzésről szóló határozat;**
* A **Fenntartó nyilatkozata**, hogy vállalja a statisztikai célú adatszolgáltatást a Központi Statisztikai Hivatal felé;
* A **Fenntartó nyilatkozata**, hogy vállalja a Biztos Kezdet Gyerekházak Dokumentációs Rendszer elnevezésű nyilvántartási rendszer vezetését;
* A Fenntartó nyilatkozata az EFOP-1.4.3-16 pályázat keretében fejlesztett, **az európai uniós programot 2023-ban záró** **Biztos Kezdet** **Gyerekházakat** működtetőfenntartók esetén a projekt zárásának dátumáról;
* A Pályázónak a közpénzekből nyújtott támogatások átláthatóságáról szóló 2007. évi CLXXXI. törvény és az Ávr. 75. §-a alapján benyújtandó nyilatkozatait és – a nyilatkozat tartalmától függően – közzétételi kérelmét.
1. **A Pályázatok benyújtásának határideje**

A Pályázatok beadási határideje **2023. április 13. 23 óra 59 perc**.

Benyújtottnak minősül az a Pályázat, amely a PKR rendszerben (<https://pkr.szgyf.gov.hu/pkr/authentication.html>) a jelen pontban megadott határidőig **véglegesítésre** kerül.

1. **A befogadási ellenőrzés és a hiánypótlási folyamat**

A Pályázat beérkezésétől számított 24 (huszonnégy) órán belül a Pályázó visszajelzést kap a Pályázat beérkezéséről, amely tartalmazza a **Pályázati azonosítót**. A Pályázat beérkezéséről küldött visszaigazolás nem minősül a Pályázat befogadásának vagy bírálatának. A Pályázat beérkezésétől számított 7 (hét) napon belül a Főigazgatóság elvégzi a Pályázat befogadási ellenőrzését, és amennyiben a Pályázat az alábbi kritériumok bármelyikének nem felel meg, érdemi vizsgálat nélkül elutasítja azt. A befogadási ellenőrzés során a Főigazgatóság ellenőrzi, hogy:

* 1. a Pályázat a benyújtásra meghatározott határidőn belül került benyújtásra,
	2. az igényelt támogatás összege nem haladja meg a maximálisan igényelhető mértéket,
	3. a Pályázó a Pályázati felhívásban meghatározott lehetséges támogatást igénylői körbe tartozik.

Felhívjuk figyelmét, hogy a befogadási feltételként előírt kritériumok esetében hiánypótlásnak nincs helye. A Főigazgatóság csak a befogadott Pályázatokat vizsgálja tovább.

Amennyiben a befogadott Pályázatok ellenőrzése során hiányosság kerül megállapításra, a Főigazgatóság a **Pályázót 1 (egy) alkalommal** **a PKR útján hiánypótlásra hívja fel.** Az értesítés tartalmazza a hiányosságokat, valamint a hiánypótlás módját. A PKR a felszólítást elektronikus formában a pályázati űrlapon megadott Pályázói kapcsolattartó email címre is megküldi. A Pályázó számára az értesítési tárhelyre érkezésétől számított 8 (nyolc) napos határidő áll rendelkezésre a hiánypótlás teljesítésére.

Határidőben benyújtottnak minősül az a hiánypótlás, amely legkésőbb a hiánypótlási felhívás értesítési tárhelyre érkezésétől számított 8 (nyolc) napon belül a PKR rendszerben benyújtásra kerül.

**Ezúton felhívjuk a Pályázók figyelmét arra, hogy a sikeres Pályázás érdekében elektronikus üzeneteiket folyamatosan kövessék nyomon a Pályázati időszakban**.

Amennyiben a Pályázó nem vagy nem teljes körűen pótolta a hiányosságokat, illetve nem a hiánypótlási felhívásban megadott határidőn belül tett eleget a hiánypótlási kötelezettségének, úgy további hiánypótlásra nincs lehetőség. Ebben az esetben a Főigazgatóság megállapítja a Pályázat hiányosságát, annak okát, majd a Pályázatot a megállapításával együtt átadja a pályázati bizottságnak (a továbbiakban: „**Bizottság**”). A Bizottság a BM számára továbbítja a Pályázatot, a Pályázat elutasításáról ez esetben BM dönt.

1. **A Tkr. 7. § (4) bekezdése alapján a Pályázat nem támogatható, ha:**
2. a Pályázó a Pályázatot határidőn túl nyújtja be, vagy a hiánypótlási felhívásnak határidőben nem vagy nem megfelelően tesz eleget (a határidőn túl benyújtott pályázatokat a Főigazgatóság jelen pályázati felhívás 9. pontja szerint utasítja el),
3. nem felel meg a jogszabályokban és a pályázati kiírásban meghatározott feltételeknek, így különösen vele szemben az Áht. 48/B. §-ában és/vagy a közpénzekből nyújtott támogatások átláthatóságáról 2007. évi CLXXXI. törvényben meghatározott összeférhetetlenségi ok áll fent vele szemben, vagy nem felel meg az Áht. 50. §-ában meghatározott valamely követelménynek,
4. a szakmai programban foglaltak nincsenek összhangban az ellátási terület szükségleteivel és a vállalt feladattal,
5. a pénzügyi-gazdálkodási tervben tervezett bevételek nem teljesíthetőek, a kiadások nem állnak összhangban a szakmai programban bemutatott személyi és tárgyi feltételekkel és a vállalt feladatokkal, vagy a szolgáltató működésének pénzügyi feltételei egyéb okból nem biztosítottak.
6. **A pályázati bizottság (a továbbiakban: „Bizottság”) javaslata, támogatói döntés (a továbbiakban: „Döntés”) meghozatala**

A Tkr. 7. § (1) bekezdése értelmében a Bizottság javaslatát a Főigazgatóság 8 (nyolc) napon belül Döntésre terjeszti fel a BM részére, aki 8 (nyolc) napon belül dönt a Pályázatokról, valamint a működési támogatás összegéről.

A Döntést BM SZMSZ 6. függelék 24. B) 97. pontja, valamint a BM utasítás 1. mellékletének 11. pontjában foglaltak alapján a BM Gondoskodáspolitikáért Felelős Államtitkára hagyja jóvá.

A Főigazgatóság a Döntésről a Döntést követő 8 (nyolc) napon belül a PKR rendszer útján értesíti a Pályázókat. Elutasítás esetén az értesítés tartalmazza az elutasítás indoklását.

A Pályázatokkal kapcsolatos Döntés a BM honlapján (<http://www.kormany.hu>), Főigazgatóság honlapján (<https://tef.gov.hu>), illetve a Szociális Ágazati Portálon (<http://www.szocialisportal.hu>) kerül közzétételre.

A Döntés ellen jogorvoslati kérelem benyújtásának helye nincs. A Döntésről szóló értesítés tartalmazza a finanszírozási szerződés megkötésének feltételeit és az ahhoz szükséges dokumentumok beküldési határidejét és módját.

1. **Szerződéskötés**

A Támogatási jogviszony – jelen Pályázati felhívás keretében a Pályázati felhívás 5. pontjában meghatározott időszakra megkötött – finanszírozási szerződés (a továbbiakban: „**Szerződés**”) alapján jön létre, melyet a Főigazgatóság köt meg a nyertes Pályázóval (a továbbiakban: „**nyertes Fenntartó” vagy „nyertes Pályázó**”), amennyiben a szerződéskötéshez szükséges valamennyi feltétel a Pályázati felhívásban megadott határidőn belül teljesül.

A Szerződés megkötéséhez szükséges dokumentumokat a Fenntartónak **az értesítésben megjelölt határidőre kell megküldenie**.

A működési támogatás az Sznyr.-be történő jogerős bejegyzés napjától illeti meg a nyertes Pályázót. Amennyiben a jogerős bejegyzésben az engedélyes működtetésének kezdő időpontja nem az adott hónap első napjában kerül meghatározásra, úgy a működési támogatás a következő hónap elsejétől illeti meg a nyertes Fenntartót, és arányosan csökkentett Támogatás kerül részére folyósításra.

A Szerződés megkötéséhez a nyertes Fenntartónak – a Pályázati útmutatóban részletezettek szerint – be kell nyújtania a Főigazgatóság által előírt nyilatkozatokat, dokumentumokat figyelembe véve a Pályázati útmutatóban foglaltakat.

A Főigazgatóság a beérkezett dokumentumokat megvizsgálja, és amennyiben a Pályázati útmutatóban rögzített, a Szerződés megkötéséhez szükséges dokumentumok valamelyike nem áll rendelkezésére vagy hiányos, a Főigazgatóság a nyertes Fenntartót 8 (nyolc) napos határidővel, 1 (egy) alkalommal elektronikus úton hiánypótlásra szólítja fel.

A postai úton benyújtott jognyilatkozatokat és más dokumentumokat határidőben benyújtottnak kell tekinteni, ha a határidő lejártáig ajánlott küldeményként postára adták.

Érvényét veszti a Döntés, ha:

* a Szerződés a Döntésről szóló értesítésben megjelölt határidőtől számított további 30 (harminc) napon belül a nyertes Fenntartó mulasztásából vagy neki felróható egyéb okból nem jön létre;
* az értesítésben szereplő feltételek eltérnek attól, amit a nyertes Fenntartó a Pályázatában vállalt és azt nem fogadja el;
* az Sznyr.-be nem vagy nem a Döntésnek megfelelően bejegyzett szolgáltató esetén a bejegyzés, illetve az adatmódosítás véglegessé válását követő 30 (harminc) napon belül a nyertes Pályázó mulasztásából vagy neki felróható egyéb okból nem jön létre;
* a nyertes Fenntartó a Pályázatban vagy az ahhoz csatolt iratokban szándékosan valótlan adatot közölt, vagy valamely jelentős tényt, körülményt elhallgatott, feltéve, hogy a valós adatok, tények, körülmények ismeretében a Pályázat nem került volna támogatásra.
1. **Működési támogatás folyósítása**

A Főigazgatóság a működési támogatást negyedévenként, a Szerződésben meghatározott részletekben, a naptári negyedév első hónapjának 15. napjáig folyósítja. Év közben megkötött Szerződés esetén a tárgyévi működési támogatás első részletét soron kívül, a Szerződés mindkét fél általi aláírását követő 30 (harminc) napon belül, a következő részleteket a naptári negyedév első hónapjának 15. napjáig kell folyósítani.

A nyertes Fenntartónak valamennyi − jogszabály alapján beszedési megbízással megterhelhető − fizetési számlájára vonatkozóan biztosítania kell a – beszedési megbízás benyújtására vonatkozó, kizárólag a Főigazgatóság hozzájárulásával visszavonható, a BM-et kedvezményezettként megjelölő, a pénzügyi fedezethiány miatt nem teljesíthető fizetési megbízás esetére a követelés legfeljebb 35 (harmincöt) napra való sorba állítására vonatkozó rendelkezéssel kiadott — felhatalmazó nyilatkozatot (a továbbiakban: „**biztosíté**k”). Amennyiben a Fenntartó több bankszámlával rendelkezik, egyidejűleg nyilatkozik a felhatalmazások érvényesítésének sorrendjéről.

A kikötött biztosíték rendelkezésre állását legkésőbb, a működési támogatás folyósítását megelőzően kell biztosítani.

1. **A működési támogatás elszámolása és ellenőrzése**

A nyertes Fenntartó évente, a tárgyévet követő év február 28-ig, a Szerződés évközi megszűnése esetén a megszűnéstől számított 30 (harminc) napon belül szakmai és pénzügyi elszámolást (a továbbiakban: „**Elszámolás**”) nyújt be a Főigazgatóság részére az igénybe vett működési támogatásról.

Az Elszámolást a PKR rendszer útján kell elkészíteni, majd a kinyomtatott és aláírt Elszámolást kell a Főigazgatóság részére postai úton benyújtani. Az Elszámoláshoz csatolni kell a főkönyvi kivonatot és a főkönyvi kivonatban foglaltakat alátámasztó analitikát.

Az Elszámolást a Főigazgatóság megvizsgálja, és a Fenntartót szükség esetén – 1 (egy) alkalommal, legfeljebb 8 (nyolc) napos határidővel – hiánypótlásra hívja fel. Az Elszámolások elfogadásáról a Főigazgatóság a beérkezést követő 30 (harminc) napon belül dönt.

A Főigazgatóság a döntésről – a döntés meghozatalától számított 5 (öt) napon belül – postai úton értesíti a nyertes Fenntartót, valamint a PKR rendszer útján az elszámoló adatlapok másolatának egyidejű megküldésével a Magyar Államkincstár területi szervét (ellenőrző igazgatóságot). A Főigazgatóság az Elszámolást elutasítja, ha abból a feladatellátás nem állapítható meg.

Ha a működési támogatás egy részét nem a Fenntartó működési vagy fenntartási kiadásaira fordították, a jogellenesen felhasznált működési támogatást vissza kell fizetni.

A visszafizetésre vonatkozó további szabályozást a Tkr., az Áht. és az Ávr. és a Szerződés rögzíti.

A nyertes Fenntartó köteles a működési támogatás felhasználását elkülönítetten és naprakészen nyilvántartani, az ellenőrzésre feljogosított szervek megkeresésére az ellenőrzés lefolytatásához szükséges tájékoztatást megadni, a kért dokumentumokat átadni és az ellenőrzésben egyébként közreműködni.

1. **Jogorvoslati lehetőség**

A Fenntartó a Főigazgatóságnál az Ávr. 102/D. §-a alapján, az ott leírtak szerint nyújthat be kifogást.

Felhívjuk a figyelmet arra, hogy a kifogásnak tartalmaznia kell az Ávr. által meghatározott adatokat.

A Főigazgatóság, ha a kifogásban foglaltakkal egyetért, megteszi a kifogásban sérelmezett helyzet megszüntetéséhez szükséges intézkedéseket vagy továbbítja a kifogást a BM-nek.

Ha a kifogás alapos, a BM elrendeli a kifogásban sérelmezett helyzet megszüntetéséhez szükséges intézkedést, egyébként azt elutasítja, és döntéséről – elutasítás esetén az elutasítás indokainak megjelölésével – a kifogást benyújtóját írásban értesíti.

A kifogás tárgyában hozott döntés ellen további kifogás előterjesztésének vagy más jogorvoslat igénybevételének nincs helye.

1. **További információk**

A működési támogatás igénylésének, igénybevételének és elszámolásának részletes szabályait, a folyamatban résztvevő eljárási határidőt a Pályázati útmutató tartalmazza.

A pályázati csomag dokumentumai egységes és megbonthatatlan egészet alkotnak, így az azokban megfogalmazottak összessége határozza meg jelen Pályázati felhívás részletes előírásait, keretrendszerét, feltételeit és szabályait.

A pályázati csomag dokumentumai letölthetők a BM honlapjáról (<https://kormany.hu>), a Főigazgatóság honlapjáról (<https://tef.gov.hu>), illetve a Szociális Ágazati Portálról (<http://szocialisportal.hu/>).

**A pályázati csomag dokumentumai:**

* Pályázati felhívás,
* Pályázati útmutató,
* Összeférhetetlenségi nyilatkozat és érintettségről szóló közzétételi kérelem,
* Nyilatkozat dokumentációs rendszer használatáról,
* Nyilatkozat statisztikai célú adatszolgáltatásról,
* Nyilatkozat az EFOP-1.4.3-16 pályázat keretében fejlesztett, az európai uniós programot 2023-ban záró Biztos Kezdet Gyerekházak projekt zárásának dátumáról.

A Főigazgatóság postacíme az alábbi:

**Társadalmi Esélyteremtési Főigazgatóság**

**Támogatásirányítási Főosztály**

**Budapest**

**Szegedi út 35-37.**

**1135**

A Pályázati felhívással kapcsolatos további információkat a Főigazgatóság Támogatásirányítási Főosztálya biztosít a palyazat@tef.gov.hu email címen keresztül és az alábbi telefonos elérhetőségeken:

|  |  |  |
| --- | --- | --- |
| **Név** | **Telefon** | **Elérhetőség** |
| Pinkóczi Roland | 06-1-896-9521 | palyazat@tef.gov.hu |
| Horváth Rudolf Viktor | 06-1-896-9510 | palyazat@tef.gov.hu |
| Arndorfer Teréz | 06-1-896-9531 | bkgpalyazat@tef.gov.hu |
| Leviczki Mónika | 06-1-896-9503 | bkgpalyazat@tef.gov.hu |

Jelen Pályázati felhívás elválaszthatatlan részét képezi a BM/7216-9/2023 iktatószámú, a jelen Pályázati felhívás kiírásának döntéséről és a Biztos Kezdet Gyerekházak finanszírozására vonatkozó fedezetigazolásról szóló feljegyzés, ha az fizikai értelemben nem is kerül csatolásra.

**II. SZAKMAI - ÉS TELJESÍTMÉNYMUTATÓK**

1. **A pályázat célja, célcsoportja:**

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: „**Gyvt.**”) 38/A. § (1) bekezdése alapján a Biztos Kezdet Gyerekház célja a szociokulturális hátrányokkal küzdő, elsősorban a rendszeres gyermekvédelmi kedvezményben részesülő gyermekek egészséges fejlődésének biztosítását támogató, fejlődési lemaradását kompenzáló, a szülői kompetenciákat erősítő, a szülő és az óvodába még nem járó gyermek számára együttesen nyújtott társadalmi felzárkózást segítő prevenciós szolgáltatás biztosítása.

1. **Kötelező és vállalható tevékenységek:**

**Kötelező tevékenységek:**

* a szociokulturális hátrányokkal küzdő családok felkeresését és a Biztos Kezdet Gyerekház által nyújtott szolgáltatások igénybevételének ösztönzését,
* a gyermekek számára rendszeres szakmai szolgáltatásként állapotfelmérést, valamint számukra legalább képesség kibontakoztató foglalkozást, fejlesztést és kisétkeztetést
* a szülőknek a gyermekkel együtt történő részvételét a foglalkozásokon, a szülők számára személyiség- és kompetenciafejlesztést, a gyermekneveléshez, a személyes higiéné biztosításához és a háztartásvezetéshez szükséges ismeretek átadását célzó, valamint egyéb preventív célú programokat,
* évente legalább 12 (tizenkét) közösségi rendezvény megszervezését a hároméves kor alatti gyermeket is nevelő családok, illetve a helyi közösség számára, amelyből legalább tizenkét rendezvény szakmai tartalmának a Biztos Kezdet Gyerekház szolgáltatásait igénybe vevő családok szükségleteihez kell igazodnia.

**Vállalható tevékenységek:**

* a szülők részére védőnői, orvosi, dietetikusi, illetve egyéb egészségügyi tanácsadást biztosíthat,
* szakember bevonásával szülői csoportos beszélgetéseket szervezhet,
* fogyatékossággal élő vagy eltérő fejlődésű gyermekek szülei számára konzultációs lehetőséget biztosíthat a fogyatékossággal élő vagy eltérő fejlődésű gyermekek számára ellátást, szolgáltatást nyújtó szolgáltatók, intézmények képviselőivel,
* különböző módszerek alkalmazásával segítheti a szülőket, hogy visszajelzést kapjanak a gyermekkel való kommunikációjukról, nevelési módszereikről,
* a környező aprófalvakban, tanyás területen élő gyermekek és szüleik számára heti rendszerességgel játékos foglalkozásokat szervezhet,
* biztosíthatja a környező aprófalvakban, tanyás területen élő, nem megfelelően fejlődő gyermekek számára a megfelelő szakemberhez való hozzáférést,
* javasolhatja a védőnői ellátás, más egészségügyi szolgáltatás, illetve szociális és gyermekjóléti szolgáltatás igénybevételét,
* közreműködhet a családtervezési ismeretek átadásában, a veszélyeztetett várandósság megelőzésében,
* segítheti a várandós anyákat a gyermek fogadására való felkészülésben, és
* mosási, szárítási, valamint tisztálkodási lehetőséget biztosíthat.
1. **A pályázatok elbírálásának szakmai szempontrendszere az első és a második komponens esetében**
* Pályázó az EFOP-1.4.3-16 pályázat keretében fejlesztett Biztos Kezdet Gyerekházat működtet, de még nem részesül költségvetési támogatásban.
* A benyújtott szakmai programban foglaltak – így a tevékenységek, valamint a szakmai program megvalósítása– illeszkednek a Biztos Kezdet Gyerekházat igénybevevők szükségleteihez.
* A pénzügyi-gazdálkodási terv alapján költségvetés megalapozottsága, áttekinthető, teljesíthető, arányos volta.
* Költséghatékonyság – a javasolt kiadások szükségessége, indokoltsága.
* A kiadások összhangban állnak a szakmai programban bemutatott személyi és tárgyi feltételekkel.
* A szakmai program (hatályos jogszabályok alapján) megalapozottsága, szakmai ajánláshoz illeszkedése.
* A szolgáltatás indikátorainak, hatékonyság mutatóinak, adatoknak a bemutatása.
* A szakmai fenntarthatóság indokoltsága.
* Történt-e az EFOP-1.4.3-16 támogatás igénylés vonatkozásában a finanszírozási szerződéstől elállás.
* Főigazgatóság, és az ellenőrző hatóság által az ellenőrzés foganatosításakor tett megállapításai.

|  |  |  |
| --- | --- | --- |
| **Pénzügyi ellenjegyzés**: |  | **Kötelezettségvállalás:** |
| **Marsi Márta** |  | **Fülöp Attila** |
| **főosztályvezető**Fejezeti Összefoglaló FőosztályBudapest, 2023. március „….” |  | **gondoskodáspolitikáért felelős államtitkár**Budapest, 2023. március „…” |